OpenLLM-France/wikimedia huggingface dataset:
# Pascal Ondarts

Pascal Ondarts (Mehaine, 1956ko apirilaren 1a) baxenafartar errugbilari ohia da, harroin postuan aritzen zena. Biarritz Olympiqueko jokalaria izan zen eta, 1986-1991 bitartean, 42 partida jokatu zituen Frantziako selekzioarekin, bost urtez parte hartu zuen Bost Nazioen Txapelketan, eta baita 1987ko eta 1991ko Munduko Errugbi Txapelketetan ere.

## Bizitza

Pascal Ondarts Mehainen jaio zen. 1956ko apirilaren 1ean. Gaztetan Bidarten jokatu ondoren, Miarritzen aritu zen beti, 17 urtez, 1993an erretiratu zen arte. Jokalari erregularra izan zen, gogorra hala uztartzeetan nola joko irekian eta, era berean, harroin postuan aritzeko dinamikoa. Ez zen, beharbada, izugarri handia gorputzez, gorputz sendokoa bai, ordea. Abeslari bikaina, hirugarren denboretan kantatzen zituen euskal abestiengatik ere ezaguna zen.
1986ko azaroaren 15ean egin zuen debuta Frantziako selekzioarekin, Nantesen, Zeelanda Berriko errugbi selekzioaren aurka; Frantziak garaipen historikoa lortu zuen: 16 eta 3. Denera 42 aldiz jantzi zuen Frantziako elastikoa 1986-1991 bitartean, horietako 18 Bost Nazioen Txapelketan eta beste 9 1987ko eta 1991ko Munduko Errugbi Txapelketetan. The Times egunkariaren arabera, Frantziako selekzioarekin inoiz jokatu duten 10 errugbilari beldurgarrienetako bat izan zen.
Zelaietatik erretiratu zenetik ostalaritzako enpresaburua izan da; hotel-jatetxeak ditu, bai Biarritzen, bai Baionan.

## Palmaresa
### Biarritz Olympique

* Frantziako errugbi txapelketa
** bigarrena: 1991-1992
* Yves du Manoir errugbi txapelketa
** bigarrena: 1989

### Frantziako selekzioa

* Bost Nazioen Txapelketa
** irabazlea: 1987, 1988, 1989
** Slam Nagusia: 1987
* Munduko Errugbi Txapelketa
** bigarrena: 1987

## Oharrak

* ↑ Beste 9ak honako hauek dira: Gérard Cholley, Alain Estève, Marc Cécillon, Vincent Moscato, Armand Vaquerin, Laurent Seigne, Claude Dourthe, Fabien Pelous eta Michel Palmié.
* ↑ Galesekin berdindua.

## Erreferentziak

* ↑ Pascal Ondarts. en.espn.co.uk (Noiz kontsultatua: 2021-9-21).
* ↑ Alduntzin, Koldo. Merezitako omenaldia. Euskaldunon Egunkaria, 1993ko abuztuak 13, CC BY-SA 4.0, berria.eus (Noiz kontsultatua: 2021-9-21).
* 1 2 Pascal Ondarts: « J’achète des établissements pour y apporter ma griffe ». branchezrugby.fr (Noiz kontsultatua: 2021-9-21).
* ↑ France 16 - 3 Nouvelle Zélande. ffr.fr (Noiz kontsultatua: 2024-9-8).
* ↑ Jones, Stephen. The top 10 frightening Frenchmen. thetimes.co.uk (Noiz kontsultatua: 2021-9-21).

## Kanpo estekak

* (Frantsesez) Pascal Ondartsi 2012an eginiko elkarrizketa.
* (Frantsesez) Pascal Ondartsi 2011an eginiko elkarrizketa.
* (Ingelesez) Pascal Ondarts, en.espn.co.uk
* Datuak: Q3367547
* Multimedia: Pascal Ondarts / Q3367547
# Pallacanestro Olimpia Milano

Pallacanestro Olimpia Milano, normalean AX Armani Exchange Olimpia Milano, saskibaloi talde italiarra da, 1936an Milanen sortutakoa eta Europako inoizko talde hoberenen artean duguna.

## Palmaresa

* Kontinente arteko Kopa:
** Txapelduna (1): 1987
* Europako kopa:
** Txapelduna (3): 1966, 1987, 1988
** Finalista (2): 1967, 1983
** Final Four (4): 1966, 1967, 1988, 1991
* Europako Errekopa:
** Txapelduna (3): 1971, 1972, 1976
** Finalista (2): 1984, 1998.
* Korać Kopa:
** Txapelduna (2): 1985, 1993.
** Finalista (2): 1994, 1995.
* Italiako Liga (26): 1936, 1937, 1938, 1939, 1950, 1951, 1952, 1953, 1954, 1957, 1958, 1959, 1960, 1962, 1963, 1965, 1966, 1967, 1972, 1982, 1985, 1986, 1987, 1989, 1996, 2014.
* Italiako Kopa (4): 1972, 1986, 1987, 1996.

## Jokalari ezagunak

Dino Meneghin, Mike D'Antoni eta Dejan Bodiroga, besteak beste.

## Kanpo estekak

* (Italieraz) Taldearen webgunea
* Datuak: Q36362
* Multimedia: Pallacanestro Olimpia Milano / Q36362
# Pallacanestro Varese

Pallacanestro Varese saskibaloi talde italiarra da, 1945ean Varesen sortutakoa eta Europako inoizko talde hoberenen artean duguna.

## Palmaresa

* Kontinente arteko Kopa
** Txapelduna (3): 1966, 1970, 1973
** Finalista (4): 1967, 1974, 1976, 1977
* Europako kopa:
** Txapelduna (5): 1970, 1972, 1973, 1975, 1976
** Finalista (5): 1971, 1974, 1977, 1978, 1979
* Europako Errekopa:
* Txapelduna (2): 1967, 1980
* Korać Kopa:
** Txapelduna (0)
** Finalista (1): 1985
* Italiako Liga (10): 1961, 1964, 1969, 1970, 1971, 1973, 1977, 1978, 1999.
* Italiako Kopa (4): 1969, 1970, 1971, 1973.

## Jokalari ezagunak

Dino Meneghin, Aldo Ossola eta Corny Thompson, besteak beste.

## Kanpo estekak

* (Italieraz) Taldearen webgunea
* Datuak: Q36551
* Multimedia: Pallacanestro Varese / Q36551
# Palladinita

Palladinita oxido motako minerala da.

## Ezaugarriak

Palladinita oxido mineralaren formula kimikoa hau da: ${\ce {PdO}}$. Sistema tetragonalaren arabera sortzen ditu kristalak.

## Erreferentziak

* 1 2 (Ingelesez) «Palladinite: Mineral information, data and localities.» www.mindat.org (Noiz kontsultatua: 12-05-2019).
# Pall Mall

Pall Mall, Londresko Westminster Hiriko kale bat da, Hegomendebalde eta Battersea posta gunean dagoena (SW1 ingelesezko bere siglengatik), eta The Mall kalearekiko paraleloan, St. James bidetik hasi eta Waterloo Placetik Haymarketerantz zeharkatuz. Pall Mall Ekialdeak (East Pall Mall ingelesez), Trafalgar Squarerantz jarraitzen du. Kalea, bide publiko bihurtzen da St. James inguruan eta A4 eskualde errepidearen zatian.

## Historia

Pall Mall, gehiago ezagutzen da XIX. mendean eta XX. mendearen hasieran eraikitako zaldun klub ugari dituelako. Horien artean, Athenaeum, Travellers, Army and Navy, Reform Club, United Services (gaur egun Zuzendarien Institutua dagoena), Oxford and Cambrdige Club eta Royal Automobile Club nabarmentzen dira.
Londresko gune artistikoa ere izan zen, 1814an, Royal Academy, National Gallery eta Christie's enkante etxea bertan aurkitzen baitziren, baina hiruretako bakar bat ere ez zen denbora askoz mantendu.
Pall Mall hegoaldeko ondasun higiezinak, denbora askoz, koroarenak izan dira, eta, oraindik ere, hala izaten jarraitzen dute. St. James Jauregia, kalearen hegoaldeko zatian dago, mendebaldeko muturrean. Malborough House, antzina errege egoitza bat izan zena, Ekialdeko Zatian dago, kalearen ekialdeko izkinan lorategi batetaranzko irekiera duelarik. War Office delakoa zegoen tokia ere izan zen, bere garaian, Erresuma Batuko gobernuaren gune administratibo bihurtu zena, gaur egun, Whitehall kaleari dagokiona. War Office delakoak Cumberland House duke jauregian oinarritutako eraikin multzo batean zetzan. Matthew Brettinghamek eta Robert Adamek diseinatu zuten.
Gainera, beste bi duke egoitza garrantzitsu zeuden kale honetan: Lehena Schomberg House eta, bigarrena, Buckingham House, Buckinghameko Dukearen egoitza izan zena, eta, ondoren, John Soanek berreraiki zuena.

## Etimologia

Pall mall izena, pall mall izeneko jokotik dator, XVII. mendean mazo batekin eta pilota batekin jokatzen zena.

## Kanpo estekak

* Datuak: Q925349
* Multimedia: Pall Mall, London / Q925349
# Pallacanestro Cantù

Pallacanestro Cantù saskibaloi talde italiarra da, 1936an Cantùn (Como) sortutakoa eta Europako inoizko talde hoberenen artean duguna.

## Palmaresa

* Kontinente arteko Saskibaloi Kopa:
** Txapelduna (2): 1975, 1982.
** Finalista (1): 1983.
* Europako kopa:
** Txapelduna (2): 1982, 1983.
* Europako Errekopa:
** Txapelduna (4): 1977, 1978, 1979, 1981.
** Finalista (1): 1980.
* Korać Kopa:
** Txapelduna (4): 1973, 1974, 1975, 1991.
** Finaista (1): 1989.
* Italiako Liga (3): 1968, 1975, 1981.
* Italiako Superkopa (2): 2003, 2012.

## Jokalari ezagunak

Antonello Riva eta Pierluigi Marzorati besteak beste.

## Kanpo estekak

* (Italieraz) Taldearen webgunea
* Datuak: Q36311
* Multimedia: Pallacanestro Cantù / Q36311
# Palladianismo

Palladianismoa Andrea Palladioren estiloan oinarritutako arkitektura-mugimendua da, 1715-1750 bitartean Britainia Handian eta areago Estatu Batuetan nagusi izan zena.

## Ezaugarriak

Simetria, erregulartasuna eta xehetasunen zehaztasuna ziren palladianismoaren ezaugarri nagusiak. Palladiok berak ez zuen altzaririk egin, baina palladianismoaren barruan Palladioren estiloko etxeetarako barne-dekorazioa ere landu zen. Palladinismoko arkitekto ezagunenak Burlington eta William Kent izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q264649
* Multimedia: Palladian architecture / Q264649
# Palko (artea)

Palkoa balkoi itxurako plataforma bat da, jendeak ikuskizun bat ikusteko erabiltzen dena. Elementu arkitektoniko moduan, antzoki batean edo ikuskizunak antzezten duten lekuen multzoan bateratuta daude. Berez balkoi txiki bat da, talde txiki batentzat eserleku gutxi batzuk dituena eta hein batean sarrera independientea duena eta, eremu pribatua izanik intimitatea bermatzen du.

## Palko inpresionistak

Pintore inpresionisten artean ikuskizunek erakarpen handia sortu zien eta palkoak izan ziren, hain zuzen ere, gogokoen izan zuten elementuetako bat. Renoir-ek hainbat aldiz margotu zituen, Degas-ek ere, eta, halaber, nolabait tematuta, Toulouse-Lautrec inpresionismo ondoko pintorea ere.
* Pierre-Auguste Renoir: Lehenengo irteera (1876), Artearen Galeria Nazionala .
* Pierre-Auguste Renoir: Palkoan (1898); cp.
* Mary Cassatt: Palkoan (1879).
* Mary Cassatt: Palkoan (1878), Arte Ederren Museoa (Boston)
* Eva Gonzalès: Italiasonen palko batean (Italianos antzerkia) (1874), d'Orsay museoa (Paris).
* Degas: Antzerkian (pastel, circa 1887).
* Toulouse-Lautrec: Palko handia (1896).

## Ikonografia

XIX. mendearen azken laurdeneko garaiko Pariseko margolarien zaletasunetik harago, palkoek zazpigarren artearen gidoilari ugarien inspirazio iturri izan dira eta hilketa sonatu ugarien agertokia ere.
Zinematografia munduko adibide esanguratsua da Marx anaien A Night at the Opera New Yorkeko Opera Antzoki Handian egina.
Palkoen ikonografia kriminala dramatikoaren kasu gogoangarrien artean, aipatu behar Abraham Lincolnen hilketa Washington DC-ko Ford antzokian. Horren haritik, 2012an Steven Spielberg zinemagileak Lincoln (2012 urtekoa) filma egin zuen eta honek hamabi nominazio eta bi Oscar sari jaso zituen .

## Erreferentziak

* ↑ El palco de los Hermanos Marx en el blog de José Antonio Millán.

## Kanpo estekak

* Datuak: Q1868004
* Multimedia: Theater boxes (loges) / Q1868004
# Pallacanestro Virtus Roma

Pallacanestro Virtus Roma saskibaloi talde italiarra da, 1960an Erroman sortutakoa eta Europako inoizko talde hoberenen artean duguna.

## Palmaresa

* Kontinente arteko Kopa:
** Txapelduna (1): 1984
* Europako kopa:
** Txapelduna (1): 1984.
* Korać Kopa:
** Txapelduna (2): 1986, 1992.
** Finalista (1): 1993.
* Italiako Liga (1): 1983.
* Italiako Superkopa (1): 2000.

## Jokalari ezagunak

Larry Wright, Enrico Gilardi eta Dino Radja besteak beste.

## Kanpo estekak

* (Italieraz) Taldearen webgunea
* Datuak: Q36462
* Multimedia: Pallacanestro Virtus Roma / Q36462
# Openfield

Openfield, euskaraz landa zabala, paisaia eta landa mota bat da, non lursailak hesirik gabeko zerrenda handietan banatzen diren landa paisaia zabal batean zehar, baso-eremu handirik gabe. Bereziki lautadetan agertzen paisaia da eta zentralizatutako herria izaten da dagokion gizarte-egitura. Sistema hau ohikoa da Polonian, Errusian, Alemanian eta Gaztelan. Euskal Herrian, Arabako lautadan eta Nafarroako hegoaldean daude openfield motako paisaiak.

## Kanpo estekak

* Datuak: Q2142845
# Openshaw

Openshaw, Ingalaterrako Manchester hirian dagoen auzo bat da, Manchester Handian.
* Datuak: Q7096545
* Multimedia: Openshaw / Q7096545
# Opera-antzoki

Opera-antzokia edo, besterik gabe, opera opera-piezak antzezteko bereziki sortutako eraikina da, nahiz eta beste arte eszeniko batzuen interpretazioa ere posible izan. Opera-antzoki askotan, opera denboraldia ballet denboraldiaren ondoren izaten da.
Opera publikoko lehen aretoa Veneziako San Cassiano antzokia izan zen, 1637an bere ateak ireki zituena. Italiak, bere opera-tradizioa duela mende askotatik ezaguna den herrialdeak, horietako asko ditu oraindik. Henry Purcellen garaian, ez zegoen bakar bat ere Londresen. Alemanian, lehenengo aretoa 1678an ireki zuten. Estatu Batuetako lehen opera-antzokiek askotariko emanaldietarako balio zuten, eta, bertan, komunitate-dantzak, azokak, antzerki-piezak, vaudeville eta beste musika-ekitaldi batzuk ere hartzen zituzten.

## Ezaugarriak

Opera askok eskala handiko ekoizpenak eskatzen dituztenez, opera antzokiak zabalak dira — normalean 1.000 eserleku baino gehiago, askotan milaka batzuk —. Opera askok ez dute tamaina handiko produkziorik behar eta antzoki txikiagoetan aurkez daitezke.
Areto tradizional batean, auditoriumak ferra-forma du, eta haren tamainak zehazten du edukiera. Alboetan, balkoiak eta palkoak daude. Normalean lubaki bat izaten du, eta bertan orkestra bat egon daiteke, musikariak auditoriumekoa baino maila baxuagoan eserita, haien interpretazioak agertokiko ahotsena isil ez dezan. Opera orkestra baten tamaina aldatu egiten da, baina opera, oratorio eta erromantizismoaren garaiko obra batzuetarako, interpreteen kopurua 100era irits daiteke.
Opera batek pertsonaia, abesbatza, dantzari eta supernumerario ugari izan ditzake. Horregatik, opera antzoki batek kamerino asko izan behar ditu. Sarritan, jantziak eta eszenografia egiteko tailerrak ere hartzen dituzte, baita makillajea, maskarak eta entseguei eskainitako espazioak erreserbatu eta prestatzeko beste espazio batzuk ere.

## Erreferentziak

* ↑ (Ingelesez) «Great Opera Houses of the World - A567362» BBC.
* ↑ (Ingelesez) Library of the Congress. Today in History: October 22. .

## Kanpo estekak

* Datuak: Q153562
* Multimedia: Opera houses / Q153562
# Opera (Milan)

Opera Italiako udalerri bat da. Milango probintzian kokatuta dago, Lombardia eskualdean. 14.245 biztanle ditu, 7,64 kilometro koadroko azaleran banatuta.

## Mugakideak

Operak honako udalerri hauekin egiten du muga:
Locate di Triulzi Milan Rozzano San Donato Milanese Pieve Emanuele

## Kanpo estekak

* Datuak: Q42997
* Multimedia: Opera (Italy) / Q42997
# Openbank

Openbank espainiar bankua da, Madrilen egoitza duena. 1995ean Banco Santanderrek sortu zuen internet eta telefono bidezko finantza-zerbitzuak kudeatzeko. Espainiaz gain, Alemanian, Portugalen eta Herbehereetan ere lan egiten du.

## Kanpo estekak

* Datuak: Q7096483
* Multimedia: Openbank / Q7096483
# Opera (argipena)

Opera hauetako bat izan daiteke:
# Palm Shores (Florida)

Palm Shores Floridako herri bat da. Brevard konderrian kokatua dago. 2010ean 900 biztanle zituen, 1,3 kilometro koadrotan banatuta.

## Ikus, gainera

* Brevard konderria

## Kanpo estekak

* Datuak: Q2152107
* Multimedia: Palm Shores, Florida / Q2152107
# Palm Springs

Palm Springs, hiri estatubatuarra da, Kaliforniako estatuan kokatua dagoena, Riverside konderrian, Coachella aranaren barruan. San Bernardinotik 89 km ekialdera; Los Angelesetik 172 km ekialdera; San Diegotik 198 km ipar-ekialdera eta Phoenix-etik, Arizona, 431 km mendebaldera aurkitzen da. 2010eko erroldaren arabera, 44.552 biztanle zituen.
"Izarren jolastokia" (ingelesez: Playground of the Stars) bezala ere ezagutzen da hainbat artistak bertan egoitza izaten duelako.

## Klima

Datu klimatikoak (Palm Springsko suhiltzaileen egoitza 2 (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 35 | 37 | 40 | 44 | 47 | 50 | 51 | 51 | 49 | 47 | 39 | 34 | 51 |
| Batez besteko tenperatura maximoa (°C) | 22 | 23 | 27 | 31 | 35 | 40 | 42 | 42 | 39 | 33 | 26 | 21 | 32 |
| Batez besteko tenperatura minimoa (°C) | 7 | 9 | 11 | 14 | 18 | 22 | 25 | 25 | 22 | 17 | 11 | 7 | 16 |
| Erregistraturiko tenperatura minimoa (°C) | -7 | -4 | -2 | 1 | 2 | 7 | 12 | 11 | 8 | -1 | -5 | -5 | -7 |
| Pilatutako prezipitazioa (mm) | 29 | 28 | 13 | 2 | 1 | 1 | 3 | 7 | 6 | 6 | 8 | 22 | 126 |
| Prezipitazio egunak (≥ 0.01 in) | 3.1 | 3.2 | 1.6 | 0.6 | 0.2 | 0 | 0.6 | 0.9 | 0.8 | 0.7 | 0.8 | 1.9 | 14.4 |
| Iturria: NOAA (1917–egun) ||||||||||||||

## Erreferentziak

* ↑ National Oceanic and Atmospheric Administration. NowData – NOAA Online Weather Data. .

## Kanpo estekak

* Datuak: Q488004
* Multimedia: Palm Springs, California / Q488004
# Palm Valley (Florida)

Palm Valley Ameriketako Estatu Batuetako erroldak esleitutako leku bat da. St. Johns konderrian dago, Florida estatuan. 21.827 biztanle ditu, 35,245513 kilometro koadroko azaleran banatuta.

## Ikus, gainera

* St. Johns konderria

## Kanpo estekak

* Datuak: Q2258177
# Palm Harbor (Florida)

Palm Harbor Ameriketako Estatu Batuetako erroldak esleitutako leku bat da. Pinellas konderrian dago, Florida estatuan. 61.366 biztanle ditu, 69,567445 kilometro koadroko azaleran banatuta.

## Ikus, gainera

* Pinellas konderria

## Kanpo estekak

* Datuak: Q1964822
* Multimedia: Palm Harbor, Florida / Q1964822
# Palm Springs North (Florida)

Palm Springs North Ameriketako Estatu Batuetako erroldak esleitutako leku bat da. Miami-Dade konderrian kokatuta dago, Florida estatuan. 5.030 biztanle ditu, 2,59206 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q2393514
# Palm Coast (Florida)

Palm Coast Floridako hiri bat da. Flagler konderrian kokatua dago. 2010ean 78.740 biztanle zituen, 133,9 kilometro koadrotan banatuta.

## Ikus, gainera

* Flagler konderria

## Kanpo estekak

* Datuak: Q610463
* Multimedia: Palm Coast, Florida / Q610463
# Palm Desert (Kalifornia)

Palm Desert Kaliforniako hiri bat da. Riverside konderrian kokatua dago. 2010ean 48.445 biztanle zituen, 69,4 kilometro koadrotan banatuta.

## Ikus, gainera

* Riverside konderria

## Kanpo estekak

* Datuak: Q399976
* Multimedia: Palm Desert, California / Q399976
# Palm River-Clair Mel (Florida)

Palm River-Clair Mel Ameriketako Estatu Batuetako erroldak esleitutako leku bat da. Hillsborough konderrian kokatuta dago, Florida estatuan. 26.142 biztanle ditu, 30,444195 kilometro koadroko azaleran banatuta.

## Ikus, gainera

* Hillsborough konderria

## Kanpo estekak

* Datuak: Q256119
# Palm Springs (Florida)

Palm Springs Floridako herri bat da. Palm Beach konderrian kokatua dago. 2010ean 18.928 biztanle zituen, 4,3 kilometro koadrotan banatuta.

## Ikus, gainera

* Palm Beach konderria

## Kanpo estekak

* Datuak: Q986304
* Multimedia: Palm Springs, Florida / Q986304
# Oskar Vales

Oskar Vales Varela (Basauri, Bizkaia, 1974ko irailaren 13a) bizkaitar futbolari ohia da, atzelari moduan aritzen zena. Gaur egun entrenatzailea da.

## Ibilbidea

2015eko Maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Intertoto | Intertoto | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Baskonia | 2.B | 1990/91 | 1 | 0 | 0 | 0 | - | - | - | - | - | - | 1 | 0 |
| Baskonia | Denera | Denera | 1 | 0 | 0 | 0 | - | - | - | - | - | - | 1 | 0 |
| Bilbao Athletic | 2. | 1991/92 | 0 | 0 | - | - | - | - | - | - | - | - | 0 | 0 |
| Bilbao Athletic | 2. | 1992/93 | 0 | 0 | - | - | - | - | - | - | - | - | 0 | 0 |
| Bilbao Athletic | 2. | 1993/94 | 12 | 0 | - | - | - | - | - | - | - | - | 12 | 0 |
| Bilbao Athletic | 2. | 1994/95 | 2 | 0 | - | - | - | - | - | - | - | - | 2 | 0 |
| Bilbao Athletic | Denera | Denera | 14 | 0 | - | - | - | - | - | - | - | - | 14 | 0 |
| Athletic | 1. | 1993/94 | 2 | 0 | 0 | 0 | - | - | - | - | - | - | 2 | 0 |
| Athletic | 1. | 1994/95 | 25 | 0 | 3 | 0 | - | - | 3 | 1 | - | - | 31 | 1 |
| Athletic | 1. | 1995/96 | 37 | 1 | 6 | 0 | - | - | - | - | - | - | 43 | 1 |
| Athletic | 1. | 1996/97 | 23 | 0 | 4 | 0 | - | - | - | - | - | - | 27 | 0 |
| Athletic | Denera | Denera | 87 | 1 | 13 | 0 | - | - | 3 | 1 | - | - | 103 | 2 |
| Celta | 1. | 1997/98 | 34 | 0 | 4 | 0 | - | - | - | - | - | - | 38 | 0 |
| Celta | 1. | 1998/99 | 24 | 0 | 1 | 0 | - | - | 3 | 0 | - | - | 28 | 0 |
| Celta | Denera | Denera | 58 | 0 | 5 | 0 | - | - | 3 | 0 | - | - | 66 | 0 |
| Athletic | 1. | 1999/00 | 5 | 0 | 2 | 0 | - | - | - | - | - | - | 7 | 0 |
| Athletic | 1. | 2000/01 | 31 | 0 | 4 | 0 | - | - | - | - | - | - | 35 | 0 |
| Athletic | 1. | 2001/02 | 27 | 0 | 3 | 0 | - | - | - | - | - | - | 30 | 0 |
| Athletic | 1. | 2002/03 | 24 | 0 | 1 | 0 | - | - | - | - | - | - | 25 | 0 |
| Athletic | 1. | 2003/04 | 2 | 0 | 0 | 0 | - | - | - | - | - | - | 2 | 0 |
| Athletic | 1. | 2004/05 | 0 | 0 | 0 | 0 | - | - | 0 | 0 | - | - | 0 | 0 |
| Athletic | Denera | Denera | 89 | 0 | 10 | 0 | - | - | 0 | 0 | - | - | 99 | 0 |
| Talderik gabe | | 2005/06 | | | | | | | | | | | | |
| Talderik gabe | | 2006/07 | | | | | | | | | | | | |
| Talderik gabe | | 2007/08 | | | | | | | | | | | | |
| Talderik gabe | Denera | Denera | | | | | | | | | | | | |
| Gatika | DH | 2008/09 | - | - | - | - | - | - | - | - | - | - | - | - |
| Gatika | Denera | Denera | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 249 | 1 | 28 | 0 | - | - | 6 | 1 | - | - | 283 | 2 |

## Kanpo estekak

* Fitxa - www.athletic-club.eus
* Datuak: Q1648814
# Oskar Matute

Oskar Matute García de Jalón (Barakaldo, 1972ko urriaren 5a) Euskal Herriko politikaria da, egun Alternatiba alderdiaren bozeramailea, Espainiako Barne Ministerioan Alternatiba Eraikitzen (ALER) izenaz 2009ko otsailaren 2an erregistratutakoa. Aurretik, Ezker Batua (EB) utzi zuen 2009 hasieran, alderdi horretako talde kritiko nagusiko beste kide batzuekin batera.
Euskal Herriko Unibertsitatean Enpresa Zientzietan diplomaduna, EBko presidentziako eta Ezker Batuko Federazio presidentziako koordinatzaile lanetan aritu zen. Horrez gain, Eusko Legebiltzarreko kide izan zen VII. eta VIII. Legegintzaldietan. Bietan Lurralde Plangintza eta Garraio eta Ingurumen batzordeetako lehendakariorde kargua izan zuen. VIII.ean, gainera, EITBko Kontrolerako Batzordeko lehendakaria izan zen.
2008an Ezker Batuaren VII. Asanbladarako hautagaitza alternatibo bakarraren buru izan zen, sektore kritiko gehienak biltzen zituena (Batzen eta EPA); baina Euskadiko Partidu Komunistak, ordu arte zuzendaritzaren aurkakoa zena, hautagaitza nagusiaren alde egin zuen. Hala, Javier Madrazo koordinatzaile nagusi karguan berretsi zuten, harik eta 2009ko Eusko Legebiltzarrerako hauteskundeetan izandako emaitza txarren ostean dimisioa eman zuen arte.
Bitartean, Matutek Alternatiba Eraikitzen taldea sortzeko lanetan parte hartu zuen, hasiera batean erakunde soziopolitikoa zena eta, gerora, alderdi gisa Alternatiba izenarekin aurrera egin zuena, 2009ko apiriletik Ezker Batuatik kanpo. Alternatibak alderdi ezkertiar eta subiranistatzat aurkeztu zuen bere burua.
2016ko uztailetik EH Bilduren diputatua da Bizkaitik Espainiako Kongresuan.
Matute, bestalde, Lokarri, Viento Sur Fundazioa, Gogoa Fundazioa eta CCOO sindikatuko kidea ere bada. Iritzi artikuluak bere blogean eta Astekari Digitala agerkarian argitaratzen ditu.

## Erreferentziak

* ↑ EBko kritikoek Alternatiba alderdi berria osatzea erabaki dute Gara, 2009ko apirilaren 30a

## Ikus, gainera

* Alternatiba (alderdia)

## Kanpo estekak

* (Gaztelaniaz) Oskar Matuteren bloga
* Elkarrizketa Argian
* Elkarrizketa Berrian
* Datuak: Q3826664
* Multimedia: Oskar Matute / Q3826664
# Oskar Minkowski

Oskar Minkowski (Aleksotas, Errusia —egungo Kaunas, Lituania, 1858ko urtarrilaren 13a - 1931ko uztailaren 18a) alemaniar fisiologo eta patologoa izan zen, Hermann Minkowskiren anaia. Medikuntza-irakasle izan zen Estrasburgoko Unibertsitatean (1882-1904), Kolonian (1904-1905), Greifswalden (1905-1909) eta Breslaun (1909-1926). Diabetesaren oinarri biokimikoa aztertu zuen, eta pankrea-gairik ezaren ondorio zela frogatu zuen (1884-1889). Halaber, behazun-pigmentuak eta azido urikoa gibelean sortzen zirela frogatu zuen (1884).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q76681
* Multimedia: Oskar Minkowski / Q76681